🎵 Introduction
વૈષ્ણવજન તો તેને કહિયે જે
પીડ પરાયી જાણે રે ।
વૈષ્ણવજન તો ... (टेक)
પરદુઃખે ઉપકાર કરે પણ
મન અભિમાન ન આણે રે ॥ध्रुव॥
વૈષ્ણવજન તો ... (टेक)
🎵 Interlude
સકળ લોકમાઁ સહુને વંદે
નિંદા ન કરે કેની રે ।
વાચ કાછ મન નિશ્છળ રાખે
ધન્ય ધન્ય જનની તેની રે ॥૧॥
વૈષ્ણવજન તો ... (टेक)
🎵 Interlude
સમદૃષ્ટિ ને તૃષ્ણા ત્યાગી
પરસ્ત્રી જેને માત રે ।
જિહ્વાથકી અસત્ય ન બોલે
પરધન નવ ઝાલે હાથ રે ॥૨॥
વૈષ્ણવજન તો ... (टेक)
🎵 Interlude
મોહ માયા વ્યાપે નહિ જેને
દૃઢ વૈરાગ્ય જેના મનમાઁ રે ।
રામનામશુઁ તાળી લાગી
સકળ તીર્થ તેના તનમાઁ રે ॥૩॥
વૈષ્ણવજન તો ... (टेक)
🎵 Interlude
વણલોભી ને કપટરહિત છે
કામ ક્રોધ નિવાર્યાઁ રે ।
ભણે નરસૈયો તેનુઁ દર્શન કરતાઁ
કુળ એકોતેર તાર્યાઁ રે ॥૪॥
વૈષ્ણવજન તો ... (टेक)
પરદુઃખે ઉપકાર ... (टेक)
વૈષ્ણવજન તો ... (टेक)